JohanHeinsen/ENO huggingface dataset:
Aalborgs Stifts Adresseavis, 1826-12-21
Portugal. De fra Spanien over Grændsen indrykkede Portugisiske Flygtninge, som komme for at tage Landet i Besiddelse for Kong Miguel skulle efter Nogles Beretning være heel saa, imedens Andre gjøre store Hære af dem, lade dem faae stærkt Tilløb af alle Grændseboer og have taget Staden, Braganza i Besiddelse. Næste Post vil belære os noget bedre om Sammenhængen. Den Understøttelse, som disse Oprørere øiensynligen fik fra Spansk Side, foranledigede den Britiske Minister i Madrid, Lamb, til at indgive en skarp Note, hvori han saa godt som forlangte Reisepas, hvilket bevirkede et Circulærbrev fra Ministeren Salmon til alle fremmede Ministre i Madrid, af Jndhold, at Kongen misbilliger Portugisernes oprørske Færd, at han vil fratage dem deres Vaaben, og sende samtlige Flygtninge ind i Landet, i det Mindste 45 Danske Mile fra Grændsen, og der adskille dem, Officerer og Menige hver for sig og af de sidste intetsteds over 40 Mand i et Depot. Væbnede Portugisere tilstedes herefter ikke Indgang i Spanien. Chaves og Amarante skulle under Bedækning føres ud af Landet, med mere som dette mærkelige Brev indeholder, men som desværre kommer bag efter, da Portugiserne nu allerde ere over Grændsen, som meldt er. At Englænderne ville være ved Haanden skjønnes deraf, at de forstærke deres Sømagt paa Tajo, og sende tillige Landtropper, derhen. Fra Gibralter er saaledes nu afseilet det 64 Jnfanteri-Regiment samt to Compagnier Artilleri.
Aalborgs Stifts Adresseavis, 1826-12-21
Blandinger. Fra Algier haves den Efterretning, at en dertil fra Toulon ankommen Fransk Orlogsfregat og en Skonner, vare indløbne, og havde fordret Tilbagegivelsen af de dertil i de sidste Maaneder indbragte pavelige Skibe og deres Ladninger, men Dejen afslog dette rent ud og erklærede, at dersom han skulde respectere det pavelige Flag saaledes som man forlanger, da havde Paven at sende ham en Consul til Algier, ligesom andre Potentater, men til at udlevere de pavelige Fanger var han ikke uvillig, dog naturligviis mod behørig Godtgjørelse for deres Underholdnings Omkostninger.
Aalborgs Stifts Adresseavis, 1826-12-21
Fra London meldes, at to af Kongens Ministre, Lord Liverpool, som skal lede Ministerpartiet i Lordernes Huus, og Hr. Canning, som har samme Hværv i de Meniges Huus, ligge syge i denne Tid, dog Jngen af dem farligt.
Aalborgs Stifts Adresseavis, 1826-12-21
J Rochefort er opdaget et Complot blandt Galleislaverne at bryde ud ved Gravning under Jorden. Med denne vare de færdige og ventede blot paa en mørk Nat for at fuldbyrde deres Forehavende, da Planen tilfældigviis opdagedes.
Aalborgs Stifts Adresseavis, 1826-12-21
J Gronningen og de omliggende Provindser begynder nu den længe ødelæggende Sygdom saa aldeles at tabe sig, at der nu ingen Fare mere finder Sted.Da Argentinernes Sømagt nu er forstærket ved den Chilleniske Eskadre, siger man at Admiral Brown nu vil erklære hele Brasiliens Kyst i Blokadestand.
Aalborgs Stifts Adresseavis, 1826-12-21
Fem Brasiliske Fregatter viste sig den 25de September ved Rio Janeiro, men Keiseren befalede, at de strax skulde begive sig til Platastrømmen. Kuns den ene af dem, Ma rig da Gloria, som havde faaet endeel Søskade, fik Lov til at løbe ind i Havnen for at repareres.
Aalborgs Stifts Adresseavis, 1826-12-21
Den unge Herr Carl Buonaparte, som fra Nyyork er kommen over til England, er en Søn af Lucian Bonaparte.
Aalborgs Stifts Adresseavis, 1826-12-21
J Aachen har en ung Kone drukket sig ihiel i varmt - Vand, hvormed hun efter Kadet de Vaux bekjendte Raad vilde helbrede sig for Gigt i Hovedet. Ved Dartmoor, nær ved Plymouth, har man fundet et Slags Tørv, som giver et klarere Gas end Steenkul, uden Røg og Lugt.
Aalborgs Stifts Adresseavis, 1826-12-21
En Londoner Viinhandler, Ch. Wrigth, var falden paa at anbefale sin Champagnerviin paa Vers; derom tillod Literaturbladet sig den Yttring: Han kunde med Grund kalde den sin Campagner, fordi han fabrikerede den Selv; men dette tog Hr. W. saa ilde op, at han stævnede Journalisten, som maatte bøde 50 Pd. Sterl. og betale Professomkostningerne. - Og Champagneren blev desuagtet netop ligesaa ægte, som den var førEn Dr. Fischer i Kornenburg har fremfat den frappante Hypothese imod Hr. Gruithuisen, at Soelpletterne ikke skulle have hjemme ved eller paa Solens Legeme, men opkomme i vor Jord=Armosphære, som en følge af usædvanlig Varme og Tørke, hvorfor der og i afvigte Sommer viste sig langt flere af disse Pletter end ellers. Assiseretten i Loiret har frikjendt en Kone, som havde søgt at forgive sin Mand, ved at komme stødt Glas i Suppen, paa den Grund, der vist aldrig er faldet Mordersken ind: "at det ikke er afgjort og beviist, at stødt Glas er nogen Gift."
Aalborgs Stifts Adresseavis, 1826-12-21
Journal de Paris fortæller om en vidunderlig Kone i Loraine, som har sovet i flere Maaneder efter hverandre og blot undertiden vaagner et Øjeblik, for atter at indsove. - Pandora tilføjer herved den bidende Anmærkning: "at hvis det ikke er en af Bladets Abonnentere, maa det sikkert være en af dets Korrespondent inder. Forrige Vinter har saa tydeligen viist hvor uanvendelig Macademisering er for Londons Gader, at man høiligen ønsker, at ingen af de Qvarterer, som endnu have den gamle Brolægning, ville bytte samme med den nye.
Aalborgs Stifts Adresseavis, 1826-12-21
Mekanikus Albertus de Rode i Hamborg har gjort flere heldige Forsøg med et af ham opfundet Vognskib, hvormed man kan reise baade til Lands og Vands.
Aalborgs Stifts Adresseavis, 1826-12-21
En fra Senegal til Havre den 13de d. M. ankommen Goelette, la bonne Emma, som i 35 Dage har været under Veis, bringer meget ubehagelige Efterretninger fra bemeldte Koloni. Briggen Toujours le Meme fra Marseille havde den 30te August lidt Skibbrud paa Syderhaanken, og Marinforvaltningen havde strax føjet Foranstaltning til Ladningens Bjergning, ligesom og sendt en Officeer med 25 Mand til Stranden, for at beskytte det Bjergede mod Candiolle Negrenes Rovsyge. I tre Dage holdt dette Militære Negrene i Respekt, men i den derpaa følgende Nat opdagede Skildvagten to Negre, som, beskyttede af Mørket, vare sysselsatte med at stiæle, og som han nedskød. Man erfarede snart, at de vare Sønner af en Høvding i en af Candiolle Byerne, og saasnart Tildragelsen blev bekjendt iblandt Negrene, kom de i Opstand, og svore at ville hævne deres Landsmænds Død. Den befalende Officeer forlangte ved Telegrafen Forstærkning, og fik endnu 55 Mand, saa at hans Styrke blev 80 Mand. Ogsaa lovede man fremdeles at skikke ham 100 Mand og 2 Kanoner, da Negrene truede med at angribe ham. De gjorde dette Angreb tidligere, end den sidste Forstærkning ankom, og det med saadan Overmagt, at 40 af hans Mandskab bleve paa Pladsen, og de øvrige bleve samtlige saarede. Kapitain Mechin blev, med Lieutenant Cousin, i Spidsen for sit Detachement dræbt. Da de 100 Mand ankom, var Slaget allerede endt, og Kommandanten, Baron Roger, føiede til denne Magt endnu 70 Mand, som stode ham til Raadighed, med hvilke han i tre Dage holdt Negrene i Tømme og fik Ladningens Bjergning fuldendt. Siden blev i et Krigsraad den Beslutning taget, at man ikke kunde ansee sig stærk nok til at foretage et Angreb paa Negrene, men maatte opsætte Hævnen til en beleiligere Tid.
Aalborgs Stifts Adresseavis, 1826-12-21
Fædrelandet.
Aalborgs Stifts Adresseavis, 1826-12-21
Kjøbenhavn. Af de 137 Kandidater, som iaar ere blevne Studenter, ere demitterede: Fra Kjøbenhavns Skole 11 (1 Udmærket, 8 Laud. 2 H. ill.), Roeskilde 4 (Alle H. ill.) Odense 2 (Begge H. ill.), Ribe 5 (3 Land 2 H. ill.), Aarhuus 6 (3 Land. 2 H. ill. 1 RC.), Kolding 4 (1 Laud. 3 H. ill.), Rønne 4 (2 Land. 2 H. ill.), Frederiksborg 6 (3 Land. 3 H. ill.), Aalborg 6 (3 Land. 3 H. ill.), Horsens 3 (1 Udmærket 1 Laud. 1 H. ill.), Viborg 5 (Alle Land.), Slagelse 3 (2 Laud. 1 H. ill.), Vordingborg 7 (1 Land. 6 H. Il.), Nakskov 2 (1 Land. 1 H. ill.), Helsingøer 3 (2 Laud. 1 H. ill.), Nykjøbing 5 (3 Laud. 2 H. ill.), Herlufsholm 6 (3 Land. 3 H. ill.), Rendsborg 1 (Udm.), Fredericia 5 (3 Land. 2 H. ill.); desuden fra Borgerdydskolerne 8 (1 Udm. 6 Land. 1 H. ill.), v. Vestens Jnstitut 4 (3 Laud. 1 H. ill.), og andre Privatister 37 (16 Land. 19 H. ill. 2 NC.) Viborg.
Aalborgs Stifts Adresseavis, 1826-12-21
Den 6te November blev i Landsoverretten paadømt Sagen: Møller, for Proprietair Nissen til Spøttrup, contra: Otterstrøm, for Forvalter J. Mulvad ved Branden, angaaende 72, Rbd. 3 Mk. 12 s. S. og T., Jndstævnte, som Laugværge for Enkemad. Mulvad, affordrer Appellanten for nogle hende af kjøbte Kornvare, m. v. - Dom: Appellanten bør for Jndstævntes Tiltale i denne Sag frie at være. Processens Omkostninger for begge Retter betaler Jndstævnte med 30 Rbdlr. Sølv. - Ved Salling Herreders Ret var Nissen tilpligtet at betale det paakrævede Beløb, med mindre han med Eed bekræftede at have betalt samme under en større Sum. S. D. Sagen: Gundelach, for Kammeradvocaten, contra: Møller, for Kjøbmand R. Secher i Horsens, angaaende Tolden af en fra Norge af Jndstævnte forskreven Trælast, som af Toldvæsenet blev maalt, og hvorved Jndstævnte anseer sig forurettet. - Dom Jndstævnte bør være berettiget til af den Kongl. Toldkasse at erholde udbetalt 44 Rbdlr. 3 Mk. 12 s. r. S. Processens Omkostninger for begge Retter ophæves. -
Aalborgs Stifts Adresseavis, 1826-12-21
Ved Horsens Byes Gjesteret har Sagen havt samme Udfald. S. D. Sagen: Tjenestekarl Jens Christensen af Skindløsm. fl., contra: Møller til Randrupgaarden, angaaende 1000 Rbd. Sølv, prioriteret i Randrupgaarden, Appellanterne affordre Jndstævnte, der formenes vidende om Gjelden inden han kjøbte Gaarden. - Dom Herredstingsdommen bør ved Magt at stande. - Ved Nørhald m. fl. Herreders Ret er Møller for Tiltale frifunden og tillagt Processens Omkostninger med 10 Rbd. Sølv.
Aalborgs Stifts Adresseavis, 1826-12-21
Den 13de November Sagen: Actor, Ørum, contra: Nyboe, Defensor for Christen Chr. Bjergene og Mikkel Jensen, samt Mølleren Jens Fiellerad i Sæbye Arrest, der tiltales, de 2de Første for Brandstiftelse og Sidstnævnte for dertil at have været moralsk Aarsag. - Dom: Herredstingsdommen herved Magt at stande, dog at Jens Fiellerad ikkun frifindes for videre Tiltale, og at Actionens Omkostostninger udredes af hver med 1/2 Deel. - Ved Børglum Jerslev Herreders Extraret ere de 2de Førstnævnte frifundne for videre Tiltale og den Sidste for Tiltale i denne Sag.
Aalborgs Stifts Adresseavis, 1826-12-21
Blandinger. J Viborg Samler læses. Man har i Aar i Danmark en usædvanlig Velsignelse af Konstnere, der ved deres, som de selv paa Plakaterne kalde dem, non plus ultra-Konster og Færdigheder, pille endeel Penge ud af Landet. De have nu forladt Hovedstaden og beære Provindsialerne med deres Nærværelse. Et af vore Blade har foreslaaet de Nysgierrige at spare deres Penge i dette dyre Aar til virkelige Nødvendigheder. - Heller ikke kan man godt nægte sine Børn og Huusfolk disse Øjenlyster og, derved koste de endnu mere - Hvad er Nytten? Jngen uden den, at man kan see disse mageløse Konstnere udsætte sig for, at falde ned af Linien, ved Ridekunster og umaadelige Spring brække Lemmerne, eller naar det er en Rappo, at faae Hoved, Nakke og Bryst knuust af Jernkugler - Naar da endelig Penge skal i Provindstæderne ud af Landet og puttes i Hamborg Bank, saa er det dog bedre, at ofte dem til Skuespillerselskaberne, der dog have noget at byde for Hjertet. Af de nu i denne Tid reisende, tjener vel Foureaux's Konstberider og Liniedandserselskab mindst, da de ere et stort Personale og have 30 Heste; Roats meere, men Tyroler=Herkules Rappo allermeest, da han ingen Medhielper eller Folk holder. Til denne Fortjeneste han maae have, kunde man ønske føiet, at denne Herkules med sit Konsttalent vilde forene nogen mere Retfærdighed mod sit Publikum, f. Ex. ikke at lade udstæde Placater om Konster der skulle vises og ikke saaes, og tilsidst i sin Slutningstale give Andre Skylden for det han selv havde ladet uopfyldt, som og: ikke den første Forestillingsaften at have 2 Pladse til 3 og 2 Mk. og næste Aften forhøje dem alle til 3 Mk., naar der maaskee ikke flød nok i hans Kasse. Da han nu er reist til de vestjydske Kjøbstæder og vil derfra til Omslaget i Kiel, efterat have givet 3 Forestillinger i Viborg, vil man ikke nærmere opgive Noget lokalt herom, ligesom man heller ikke har Aarsag til at blæse stærkt i Basunen for hans umaadelige store Vidundere. Den uforbrændelige Spanier, der gik paa gloende Jern og tog smeltet Bly i Munden, og Pigen, der for nogle Aar siden lod en Ambolt sætte paa sit Bryst og Jern derpaa smedde, vovede nok saameget; men den stærke Belysning, en smuk Figur, en mageløs Smidighed og stærk Muskelkraft gjør dobbelt mere Jndtryk, end det Græsselige. Høist beklageligt erfares, at det skjønne Frederiks lyst, Forlystelsestedet ved det Apenrader Søbad, staaer Fare for, at skulle nedbrydes, fra det Sted, hvor det med saamegen Smag er opført til Pryd for Byen og den hele paradisiske Omegn, og gav fremmede Reisende et højt og frydefuldt Begreb hvad Byen selv maatte indeholde. -
Aalborgs Stifts Adresseavis, 1826-12-21
Som der siges skulle denne smagfulde Bygnings Ruiner anvendes til at opføre andre offentlige Bygninger i Byen, altsaa uden Minde og hvad den engang var. Det synes dog mueligt, at en duelig Restaurateur i samme kunde finde rigeligt Levebrød, da Apenrade ellers intet Forlystelsessted ejer udenfor Byen - ogsaa i alt Fald saamange formuende Jndvaanere og Omboere, som ved Subskription kunde sammenbringe en liden Fond, der kunde afholde de aarlige Reparationer og Renter af Capitalen, der er sat deri, indtil Stedet kunde vedligeholde sig selv ved den Næring en saa skjøn Egn maatte kunne tilvejebringe; men det maatte ogsaa være en Restaurateur, der havde lært hvad Opvartning er i alle Deele i den mageløse Anberge paa Christiansfeld, hvor Alt er indbydende og forekommende, som ingen forlader uden det Ønske, at kunne komme snart igjen Aalborg
Aalborgs Stifts Adresseavis, 1826-12-21
Onsdagen den 20de December var Præsteordination i St. Budolphi Kirke, hvor Hr. Candidatus Theologi Peter Albert Raaschou, som allernaadigst er beskikket til Sognepræst for Jelstrup og Lyngbye Menigheder under Venneberg Herred i Hiørring Amt, blev indviet til Lærer embedet i Kirken.
Aalborgs Stifts Adresseavis, 1826-12-21
Ved denne Høitidelighed fortsatte Hans Høivelbaarne, Høiærværdighed Hr. Biskop Jansen, Commandeur af Dannebrog, sin 5te Betragtning over Apostiernes Gjerningers 20 C. 28 V. og forestillede: den christelige Religionslærers Kald, som et Kald af den Helligaand.
Aalborgs Stifts Adresseavis, 1826-12-21
Ordinands Hr. Raaschou prædikede over Eph. 5.15 "Dagene ere onde", og betragtede i Anledning deraf: 1) i hvilke Henseender Dagene ere onde for Religionslæreren, og 2) hvorledes han i disse onde Dage skal skikke sig. Hans Velærværdighed Hr. Pastor Henneberg intimerede over Rom. 12, 7, og viste deraf: Den Retsindighed og Flid, Religionslæreren bør udvise under sit Embeds Førelse.
Aalborgs Stifts Adresseavis, 1826-12-21
Bekjendtgjørelser. Vor elskede og yngste Barn Niels Mathias, 11 Maaneder gammel, er ikke meer - Døden endte i Gaaraftes hans korte Tilværelse, efter kuns nogle Dages, men haarde Lidelser, af en ondartet Kighoste. Otte efterlevende Sødskende, hvoraf de Fleste ere angrebne af samme Sygdom, med os, staae nu ved hans kolde Liig, med Graad og Vemod. Dette, for Familie og Venner, bekjendtgjøres herved sørgeligst. Aalborg den 21de December 1826. Edel Magarethe Sparre, P. Sparre. født Thornsohn. Pensionister vedkommende.
Aalborgs Stifts Adresseavis, 1826-12-21
De Pensionister som ved dette Contoir hæver Pension af den Kongelige Postkasse, anmodes om betimelig ved ethvert Qvartals Udløb at lade deres Anviisninger afhente herfra Contoiret, samt derefter og forinden den ved Forordningen af 21de Juni 1820 6 fastsatte Tid, nemlig: i det længste 3 Uger efter Qvartalets Forløb at afhente Pensionen, imod at aflevere Anviisningen behørig qvitteret og underskrevet af vedkommende Sjælesørger; dog bemærkes, at jeg paa Postdagene, nemlig, i Sommermaanederne Tirsdag og Fredag, og i Vintermaanederne Mandag og Torsdag, anseer mig fritaget for Udtælling af bemeldte Pensioner. Aalborg Postcontoir den 20de December 1826. Sørensen, Postmester.
Aalborgs Stifts Adresseavis, 1826-12-21
Jfølge Overeenskomst, drives Aalborg Stiftsbogtrykkerie og udgives Aalborg Stiftsavis, fra 1ste Januar 1827 af, allene for min, Schjerns, Regning; hvilket vi herved bekjendtgjøre, med Tilføjende: at alle Breve, der maatte angaae Trykkerie eller Avis, behageligen, fra bemeldte 1ste Januar af, bedes afsendte under Adresse, til mig, Schjern, eller med Udskrift: "Til det Wandallske Bogtrykkerie." Aalborg, den 4de December 1826. P. F. Wandall. J. Schjern. Et Pund mørkeblaat Garn er i Mandags tabt paa Gaben. Findeløn erholdes derfor hos Skomager Schou i Skolegaden.
Aalborgs Stifts Adresseavis, 1826-12-21
Hos Skipper Hansen, beliggende i Østeraae, kan bekommes forskellige Sorter meget god Frugt, Bordstoffer, Granetter, Ranetter, Vinter=Kaviner og flere Slags god Spise= og Mad=Frugt; samt i min Boepæl paa Algaden. En complet Dreier=Bænk kan faaes tilkjøbs hos Plum.
Aalborgs Stifts Adresseavis, 1826-12-21
Huset No. 548 paa Nørregade er at faae til kjøbs, i Mangel af Salg, da til Leie. Man henvender sig til P. Th. Berg.
Aalborgs Stifts Adresseavis, 1826-12-21
Auctioner. Da Budet paa Ellinggaard ikke er approberet, saa bliver denne med Møller og Tilliggende, saaledes som samme befindes beskreven i dette Blads No. 125, 128, 135, paa særdeles favorable Vilkaar med Hensyn til Pengebetalingen, stillet til en 4de Auction, som holdes paa selve Gaarden den 11te Januarii næstkommende Formiddag Kl. 11. - Conditionerne ere forinden til Eftersyn hos Procurator Rørbye heri Byen, og Undertegnede. Frederikshavn den 17de December 1826. Hvass.
Aalborgs Stifts Adresseavis, 1826-12-21
For resterende Skatter og Afgifter bliver den saakaldte Assessor Hansens Gaard, beliggende paa Frederikshavns Stor gade, indtegnet til Brandforsikkring for 6660 Rbd. Sølv, med tilhørende Jorder af Hartkorn 6 Skpr. og 2de veldyrkede Hauger, stillet til 3de offentlige Auctioner som afholdes paa Byens Thingsted næstkommende 8de og 22de Februari samt 8de Marts hver Dags Formiddag Kl. 10. Gaarden er smuk og vel indrettet. Frederikshavn den 17de December 1826. Hvass.
Aalborgs Stifts Adresseavis, 1826-12-21
Torsdagen den 4de Januari førstkommende Kl. 10 Formiddag, foretages offentlig Auction hos Selveiergaardmand Anders Andersen i Sønderharritzlev over hans paaboende Gaard sammesteds, staaende for Hartkorn 5 Tdr., samt Jnd og Udboe og Besætning af hvad der ved en saadan Gaard almindeligen findes. - Gaarden vorder absolut bortsolgt, og Avlet følger i Kjøbet. - Den kan strax efter Auctionen tiltrædes. Hjørring den 16de December 1826. S. Poulsen.
Aalborgs Stifts Adresseavis, 1826-12-23
Portugal. Overensstemmende Beretninger fra Grændsen melde, at den Portugisiske Marquis af Portalegre den 19de f. M. kom til Puebla de Senabria med 500 Mand, hvor den følgende Dag General Silveira stødte til ham med de 1400 Overløbere, som havde været i Depot i Salamanca, Palencia, Zamora og Toro, hvorpaa hele Skaren den 21de brød op til det kuns tre Danske Mile fraliggende Braganza. Da de vare komne over Grændsen kastede de Grændseposterne tilbage, hvilke trak sig til Braganza, hvor man begyndte at føle sig heelt foruroliget. Snart rykkede Over løberne til og de loyale Tropper forsvarede Adgangen til Staden med Tapperhed, men da de overvældedes af Overmagten, maatte de trække sig tilbage ind i Byen. Nu stredes med Forbittrelse i Gaderne, som snart vare bedækkede med Lig, og den svage Garnison maatte indslutte sig i Fortet, som blev beskudt den 22de, da Besætningen maatte capitulere, thi Rebellerne vare rigeligen forsynede med Munition og al anden Fornødenhed. De havde 10 Millioner Realer Rigsbankmark Sølv) i deres Krigscasse, og der fulgte Vogne efter dem med 3000 Geværer. Der skal paa Braganzas Gader have ligget ikke mindre end 800 Lig og kvæstede Mennesker. Overløberne i Spansk Estramadura dannede et Corps af 1500 Mand i Berez de los Cavalleros og Almendral, og ere nu rykkede ind i Alemtejo, men om hvad Fremgang de og deres fra Andalusien til Algarve under Amarante indrykte Brødre have videre gjort, er endnu Jntet at melde.
Aalborgs Stifts Adresseavis, 1826-12-23
Fra Galicien af skal være gjort et Jndfald i Provindsen, Entre Dourole Minho, og man begyndte allerede i London at tale om, at den vigtige Handelstad Porto skal være falden i Rebellernes Hænder og at der skal herske stor Forvirring. - De fleste af disse fra Spanien indtrængende Oprørere medbringe Proclamationer, hvori de udraabe Jnfanten Dom Miguel til Landets absolute Konge, men man har ogsaa faaet fat paa Proclamationer, hvori Jndholden er, at hele det Braganziske Huus skal udrøddes og Hans Katholske Majestæt, Kong Ferdinand den Syvende, af Spanien, tillige overtage Portugals Krone. Portugals Armee concentrerer sig.
Aalborgs Stifts Adresseavis, 1826-12-23
Da disse Jndfald i Portugal ere forberedte og fremmede fra Spansk Side, hvor Generalcaptainerne i Grændse provindserne Quesada, Longa, San Juan og Eguia aabenlyst have viist dem al mulig Understøttelse i alle deres Rustninger, tværtimod de imellem Spanien og Portugal ved Engelsk Mægling sluttede Tractater, har den Portugisiske Regering ikke allene tilbudet Spaniens Sendemand, i Lissabond, Hr. de Casaflores, Reisepas til hans Hjem, men ogsaa hjemkaldet sin egen Sendemand Hr. de Lima fra Madrid.
Aalborgs Stifts Adresseavis, 1826-12-23
Blandinger. Marques af Hastings (Lord Moira, Governør over Malta) døde den 29de November omborde paa et Skib paa Neapels Red. Han var paa et Jagtparti paa Malta styrtet fra Hesten og vilde cureres i Neapel.
Aalborgs Stifts Adresseavis, 1826-12-23
Kongen af Sverrig har udnævnt Kronprindsen paa hans Navnedag den 1ste December til Storadmiral.
Aalborgs Stifts Adresseavis, 1826-12-23
J et Capitul af Carl den 13des Orden den 27de November erklærede Hs. Majestæt, at alle Svenske Prindser fødes som Medlemmer af denne (Frimurer) Orden; bære ikke Dens Jnsignier førend de ere confirmerte. Et betydeligt Antal af de mest bekjendte Franske Skuespildigtere ville indkomme til Regeringskamrene med Ansøgning om en Lov, der kan sikkre deres dramatiske Arbeider for Censurens vilkaarlige, og stundom vanskabende, Aldstrygninger og Forandringer.
Aalborgs Stifts Adresseavis, 1826-12-23
Mellem 16de og 17de October føles temmelig stærkt Jordskjælv ved Messing.
Aalborgs Stifts Adresseavis, 1826-12-23
J Neapel er Privat=Lotterier og Haardspil forbudt, under 100 til 300 Ducaters Mulct, og Landsforviisning.
Aalborgs Stifts Adresseavis, 1826-12-23
J og omkring Neu=Brandenborg i det Mecklenborgske hersker en ondartet Feber; men Alle de, der i Sommer have badet sig i den nærliggende Tollensøe, bleve forskaante derfor.
Aalborgs Stifts Adresseavis, 1826-12-23
J det Russiske Rige havde de Fødtes Tal i 1825 været i rundt Tal 1 1/2 Million, og de Dødes kun 900000. Tilværten altsaa over 1/2 Million. Blandt de Døde var henimod 1200 paa 100 Aar og derover, og deriblandt En paa 145, En paa 155 og 5 paa 130 Aar, Dersom kun Angivelsen kan være paalidelig i et Land, hvor der for 150 Aar siden neppe fandtes Kirkebøger, eller Deslige?
Aalborgs Stifts Adresseavis, 1826-12-23
Fædrelandet.
Aalborgs Stifts Adresseavis, 1826-12-23
Kjøbenhavn. Efter nogle Dages tiltagende Bedring befinder Geheime-Statsminister Kaas sig igjen mindre vel.
Aalborgs Stifts Adresseavis, 1826-12-23
Mandagen den 18de højtideligholdtes Dr. C. F. Hornemanns 50aarige Professor Jubilæum ved en latinsk Tale af Prof. Dr. P. C. Møller i Regentskirken. Programmet er udstædt af Prof. J. Møller. Jubeloldingen har frabedt sig et Festeensmaaltid.